नई दिल्ली: तमिलनाडु के कोयंबटूर में अपनी इकलौती बेटी का प्रेमी संग चले जाना बुजुर्ग मां-बाप को बर्दाश्त नहीं हुआ। बुजुर्ग दंपति को समुदाय से बाहर के शख्स के साथ बेटी का चले जाना इतना बुरा लगा कि उन्होंने कथित तौर पर खुदकुशी कर ली। पुलिस ने बताया कि घटना शनिवार की है। दरअसल, कॉलेज में पढ़ाई के दौरान लड़की को समुदाय से बाहर के शख्स के साथ प्यार हो गया था। दंपति ने अपनी 24 वर्षीय बेटी को सलाह दी थी कि वह इस प्रेम संबंध को खत्म कर दे।